Publication: Magyar Közlöny
Issue: MK-2000-35 (Year: 2000, Number: 35)
Era: 1990-2004
Section: 5. Az 1991. évi LX. törvény 37. §-ának (2) bekezdése
Paragraph Index: 310

2. A pályázatnak az alábbiakat kell tartalmaznia: — a pályázó neve, székhelye, tevékenységi köre, — eddigi szakképzési tevékenységének szakképesítésenkénti bemutatása (a megtartott képzések száma, képzésben résztvevők létszáma), — a minőségbiztosítási rendszerének bemutatása dokumentálásra vagy szándéknyilatkozat annak egy éven belüli bevezetésére, — korábbi vizsgaszervezési jogosultságait, az erre vonatkozó tevékenységének ismertetése, — kamara, szakmai szervezet támogató nyilatkozata és egyéb referenciák (név, telefonszám megjelölésével) szakmai tevékenységének megítélésére, — azon szakmacsoportok, illetve szakképesítések megnevezése, OKJ száma, amelyre a vizsgaszervezési jogosultságot kéri, — a pályázó szervezetén belül elkülönülten működő vizsgaszervező egység tárgyi és személyi feltételeinek bemutatása vizsgáztatási helyszínenként: = fő- és mellékállású elméleti és gyakorlati oktatók neve, iskolai végzettsége, a pályázónál való folyamatos foglalkoztatás kezdete, = saját rendelkezésű, illetve bérelt helyisége, ingatlanok adatai, a használat jogcímének igazolásával (bérleti szerződés, tulajdoni lap stb.), — az írásbeli vizsgatételek titkos kezelését lehetővé tevő tárgyi és személyi feltételek bemutatása.

Source: https://magyarkozlony.hu/hivatalos-lapok/0bc2b5084efe8306cf1cad7c13c1586fb0391eb3/dokumentumok/7ec334f27f82ddb384cbdc3183c2d80393301f88/letoltes